виц за Царе
Веднъж цар Борис ||| влязъл в една шкембеджийница и естествено си поръчал специалитета на заведението. След като се нахранил, той останал страшно доволен. И наредил да повикат готвача. Когато въпросният човек се явил, монархът му казал:
- Майсторе, шкембе чорбата беше изключително вкусна! Моят готвач също често ми готви това ястие, но далеч не може да се сравнява с тебе. Я кажи - каква е тайната?
Човечецът отговорил простосърдечно:
- Ваше Величество, Вашият готвач е царски готвач. И понеже готви все на знатни хора - сигурно много мие шкембето. А тук, при мен идват хамали, строители, кюмюрджии и всякакви други работници. Та, затова - аз шкембето хич не го и мия. Та оттам иде тоя характерен вкус!